**РЕПУБЛИКА СРБИЈА**

**ОСНОВНА ШКОЛА**

**„СТЕВАН ЈАКОВЉЕВИЋ“**

**Број 220-1**

**Датум 01.03.2019. године**

**П А Р А Ћ И Н**

**УГОВОР О ПРЕВОЗУ УЧЕНИКА**

Закључен дана 01.03.2019. године, између

**1. Основне школе „Стеван Јаковљевић“ из Параћина, ул. Војводе Бојовића бр. 13, коју заступа директор Снежана Танић , матични број 07115954, ПИБ 101094634, (у даљем тексту Корисник услуга) и**

1. **АР „КОНТИНЕНТ“ из Параћина, ул. Војводе Мишића бр. 13, које заступа Миомир Станковић, матични број 56158502, ПИБ 103193904 (у даљем тексту Превозник)**

**Члан 1.**

Предмет Уговора је организовани (ванлинијски) превоз ученика Корисника услуга на наставу и са наставе од стране Превозника, на релацији Параћин- Главица - Давидовац –Параћин две смене дневно (старији разреди) односно из места становања ученика (Главица и Давидовац) до матичне школе у Параћину и обратно, почев од ­­­­­­­­­­­­01.03.2019.год., у складу са утврђеним возним редом у укупном периоду до 185 радних дана у складу са календаром рада школе.

Превоз ће се вршити аутобусом марке \_\_\_\_\_\_\_\_\_\_\_\_\_\_\_\_\_рег. бр.: \_\_\_\_\_\_\_\_\_\_\_\_\_\_

**Члан 2.**

Превозник се обавезује да ће место укрцавања/искрцавања путника, односно ђака бити у селу Главица (код школе) и Давидовцу (у центру села) и испред главног улаза школског дворишта матичне школе у Параћину.

Превозник је у обавези да превози на релацији Параћин - Главица - Давидовац –Параћин - 53 ученика старијих разреда (тренутни број ученика).

**Члан 3.**

Превозник се обавезује да ће превоз ђака вршити дневно у две смене – довоз из места становања до школе и одвоз из школе до места становања, по распореду звоњења Корисника, и то:

За преподневну смену –довоз ученика у 7,45 часова и одвоз ученика у 13,30 часова.,

за поподневну смену: довоз у 13,50 часова и одвоз у 19,25 часова.

Зависно од потребе Корисника термини довоза/одвоза могу бити кориговани.

**Члан 4.**

Обавезе Превозника су

да превоз ученика Корисника на наставу и са наставе, на наведеној релацији, врши одговарајућим аутобусом;

* да превоз ученика Корисника на наставу и са наставе, врши уз поштовање саобраћајних и других прописа којима се регулише превоз, односно у складу са уобичајеним нормама и стандардима ове врсте услуга, сходно одредбама Закона о превозу у друмском саобраћају и прописа који исту уређују, адекватним превозним средством;
* да аутобус за превоз ученика буде исправан, у циљу безбедности ученика, о чему ће кориснику достављати шестомесечни доказ о техничкој исправности возила и да број седишта одговара броју ученика;
* да аутобус буде у чистом стању;
* да кориснику услуга доставља на увид доказ о техничкој исправности возила (начелно на сваких 6 месеци), важећу саобраћајну дозволу и полису осигурања;
* да кориснику услуга достави на увид податке о возачу аутобуса (возачку дозволу са одговарајућом категоријом, уговор о раду);
* да редовно врши здравствене прегледе возача;
* да има исписан текст фирме на вратима возила величине слова 10 цм.;
* да у доњем десном углу ветробранског стакла има истакнут натпис „СЛОБОДНА ВОЖЊА“;
* да се придржава утврђеног недељног и дневног возног реда и места поласка, односно доласка возила, тј. да поштује сатницу поласка;
* да за време обављања ванлинијског превоза ученика не сме користити аутобуско стајалиште, не сме примати друге путнике осим са списка путника, нити наплаћивати возне карте, а возило мора бити у хигијенски исправном стању;
* да за случај потребе Корисника изврши привремену или трајну измену утврђеног дневног возног реда и места поласка, односно доласка возила;
* да за случај квара возила о свом трошку обезбеди превоз ученика Корисника на наставу и са наставе, на наведеној релацији, одговарајућим возилом;
* да у случају промене превозног средства (квара или другог разлога) обавести корисника уговорене услуге и овлашћено лице за контролу саобраћаја код Општинске управе општине Параћин;
* да Кориснику до 5. у текућем месецу фактурише извршене услуге превоза, по цени од 7.250,00 динара (није у систему ПДВ) по дану ангажовања;
* Школа је обезбедила средства за 2019. годину у Финасијском плану школе за 2019. годину. Обавезе које падају у 2020. години биће укључене у Финансијски план школе за 2020. годину.
* да се за време обављања превоза ученика у возилу налази следећа документација:

1. решење за обављање путника у друмском саобраћају издато од стране агенције за привредне регистре,
2. решење надлежног министарства о испуњености услова за обављање ванлинијског превоза са записником о извршеном прегледу аутобуса којим се врши превоз,
3. уговор о превозу закључен између даваоца услуга и корисника услуга,
4. списак ученика који се превозе оверен потписом и печатом корисника услуга и даваоца услуга,
5. доказ о техничкој исправности возила,
6. истакнут назив фирме на вратима возила – величина слова најмање 10 цм,
7. у десном доњем углу предњег ветробранског стакла истакнут натпис „слободна вожња“
8. путни налог који се води и попуњава на релацији и у времену када се обавља превоз,
9. доказ о здравственом прегледу возача,
10. уговор о раду са возачем,
11. возачку дозволу возача који управља возилом са одговарајућом категоријом, важећу саобраћајну дозволу за возило и полиса осигурања,
12. уговор о закупу возила – уколико превозник не поседује возило у свом власништву.

**Члан 5.**

Обавезе Корисника су:

* да Превознику плати цену превоза по дану ангажовања, у износу од 7.250,00 дин. Није у систему ПДВ дин. а на основу фактуре, достављене Кориснику, најкасније до 05. у месецу за претходни месец, у укупном износу на месечном нивоу (зависно од броја наставних дана у месецу за који је обављен превоз), и то у року од 15 дана, од дана испостављања рачуна за извршене услуге превоза, а све у укупном износу од \_\_\_\_\_\_\_\_\_\_\_\_\_\_\_\_\_\_\_ дин.;
* да Превознику достави утврђени дневни возни ред;
* да за случај потребе благовремено достави захтев Превознику, ради измене утврђеног возног реда и места поласка, односно доласка возила;
* да надокнади штету коју током коришћења услуга превоза Превознику, намерно или крајњом непажњом, причине ученици Корисника.

**Члан 6.**

Наручилац задржава право да без спровођења поступка јавне набавке дозволи промену цене за укупан период ангажовања , одн. у укупном износу, у случају повећања броја наставних дана која ће се знати након објављивања Календара рада школе за школску

2018/2019. годину од стране надлежног Министарства а највише до 5% од укупне вредности превоза ученика из члана 5.овог уговора.

**Члан 7.**

Овај Уговор важи до краја фебруара 2020. године и ступа на снагу даном потписивања.

**Члан 8.**

За све што није предвиђено овим Уговором, примењују се позитивни законски прописи, одредбе Закона о облигационим односима, као и добри пословни обичаји.

**Члан 9.**

У случају непоштовања уговорних обавеза, Корисник услуга задржава право једностраног раскида уговора, са отказним роком од 30 дана.

**Члан 10.**

Све евентуалне спорове, уговорне стране решаваће споразумно. У супротном, надлежан је Привредни суд у Крагујевцу.

**Члан 11.**

Овај Уговор је сачињен у 4 (четири) истоветна примерка, од којих за сваку уговорну страну по два примерка.

ПРЕВОЗНИК КОРИСНИК

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Снежана Танић, дипл. физичар